
гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх.№ 61-00-308/20.10.2026 г.
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Издаване на разрешително за водовземане на минерална вода на „С**** Е** Е******“ Е***, от находище „Ерма река”, чрез водовземно съоръжение - сондаж „Ерма река“, за обект: „А*** С** х***** З********“, за срок от 10 (десет) години от дата на влизане в сила на разрешителното.

УВАЖАЕМА ГОСПОЖО ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Община Златоград е входирано заявление, с вх. № 53-00-702 от 18.08.2026г., за издаване на разрешително за водовземане на минерална вода, публична общинска собственост, от находище „Ерма река“, сондаж „Ерма река“, в село Ерма река, община Златоград, област Смолян, придружено с изискващите се по чл. 60, ал. 1, ал. 2 и ал. 7 от Закона за водите данни и документи. Минералната вода ще се ползва за нуждите на обект „А*** С** х***** З******“, в гр. Златоград, община Златоград, област Смолян. 
Към заявлението е направена обосновка с разчет на исканото количество минерална вода, а именно: Qгод=6220 куб.м; Qср.дн.=0,197 л/сек; 
До изграждане на общински топлопровод до град Златоград, водата ще се доставя от сондажа в село Ерма река до „А**** С** х***** З********“ чрез водоноски - цистерни от неръждаема стомана, с обем от 8 куб.м. За зареждане на цистерните от сондажа, към крановата арматура на надземното оборудване на устието на сондажа ще се изгради допълнителна секция и ще се постави термоустойчиво водомерно устройство за отчитане на изразходваните водни количества. Водата ще се доставя по този начин периодично за нуждите на хотела.
Съгласно утвърдения към настоящия момент експлоатационен ресурс, изграденото водовземно съоръжение и находище „Ерма река” разполагат със свободен ресурс на минерална вода.  Минерално находище „Ерма река” има утвърдени експлоатационни ресурси от 27 л/сек и температура на водата 87.8 градуса. Технически възможният дебит на съоръжение сондаж „Ерма река“ е 26 л/сек, на кота СВН 480,77 м, с допустимо понижение 53,16 метра. Начинът на експлоатация на сондаж „Ерма река“ е на помпажен режим, с монтирана потопяема помпа. Към настоящия момент експлоатационният ресурс на находището и водовземното съоръжение е в етап на преоценка.  
Съобщението за обявяване на искането за водовземане е публикувано на официалната интернет страница на Община Златоград от 14.09.2026г. до 28.09.2026г., като в този срок не са постъпили възражения.


Във връзка с гореизложеното и на основание чл. 52, ал.1, т.3, буква „а” и чл. 57, ал.1, т. 3  от Закона за водите, предлагам на Общински съвет Златоград да приеме следното
РЕШЕНИЕ:
На основание чл. 21, ал. 1, т. 23 от Закона за местното самоуправление и местната администрация (ЗМСМА), чл. 52, ал. 1, т. 3, буква „а“, чл. 57, ал .1, т. 3 от Закона за водите, Общински съвет Златоград
РЕШИ:
1. Дава съгласие за издаване на разрешително за водовземане на „С**** Е** Е*****“ Е**** на минерална вода от находище „Ерма река”, сондаж „Ерма река“, в село Ерма река, община Златоград, област Смолян, за обект „А*** С** х***** З******“, с годишен обем – 6220 куб. м. и средно денонощно количество 0,197 л/сек., за срок от 10 (десет години) от датата на влизане в сила на разрешителното.
2. Ползването на разрешеното количество минерална вода за обекта да бъде съгласно Тарифа за таксите за водовземане на минерална вода от термоминерално находище „Ерма река”, община Златоград, област Смолян.
С уважение,

МИРОСЛАВ ЯНЧЕВ

Кмет на Община Златоград

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

